《赠鹤庵相士四言》
宋代·胡炳文

我相尔鹤，风骨卓荦。九皋幽漠，九霄寥廓。尔性孤洁，尔音清彻。

夜月梅花，松梢晓雪。鹤亦相予，谓予心古。寿当九十，伏生卫武。

我闻而笑，鹤起而舞。须臾飞去，莫知尔所。

作者简介：胡炳文（1250－1333），字仲虎，号云峰，元代教育家、文学家。婺源考川人。一生致力于研究、弘扬朱子理学，在易学研究上也颇有造诣。在家乡创建明经书院。代表著作有《云峰集》、《四书通》、《周易本义通释》和为儿童编写的《纯正蒙求》等。